Բուդապեշտի համալսարան

Բուդապեշտի համալսարան կամ Լորանդ Էտվյոշի անվան համալսարան (հունգ.՝ Eötvös Loránd Tudományegyetem), Հունգարիայի ամենամեծ համալսարանն է։ Ընդգրկված է «Ուտրեխտի ցանց» Եվրոպական համալսարանների ասոցիացիայի կազմում։ Պատմություն 1635 թվականին Տրնավայում (ներկայիս Սլովակիա) կարդինալ Պետեր Պազմանը հիմնել է համալսարան, որն ունեցել է երկու ֆակուլտետ՝ ազատ արվեստների և աստվածաբանության։ 1667 թվականին ստեղծվել է իրավագիտական ֆակուլտետը։ 1777 թվականին համալսարանը Տրնավայից տեղափոխվել է Բուդա, 1784 թվականին՝ Պեշտ։ Մինչև 1844 թվականը համալսարանում դասավանդումն իրականացվել է լատիներեն։ 1895 թվականից համալսարանում սովորելու իրավունք են ստացել նաև կանայք։ 1921-1950 թվականներին համալսարանը կոչվել է իր հիմնադրի՝ Պետեր Պազմանի անունով, 1950 թվականից անվանվել է Լորանդ Էտվյոշի պատվին։ Այժմ համալսարանն ունի շուրջ 1500 դասախոս, 30 000 ուսանող։ Համալսարանի անվանումներ Համալսարանի կառուցվածքը Համալսարանն ունի 8 ֆակուլտետ Իրավունքի և քաղաքագիտության ֆակուլտետ Սոցիալական գիտությունների ֆակուլտետ Հումանիտար գիտությունների ֆակուլտետ Բնական գիտությունների ֆակուլտետ Ինֆորմատիկայի ֆակուլտետ Հատուկ կրթության ֆակուլտետ Մանկավարժության և հոգեբանության ֆակուլտետ Տարրական դպրոցների դասավանդման ֆակուլտետ Գոյություն ունեցող աստվածաբանության ֆակուլտետը 1950 թվականին դարձել է Պետեր Պազմանի անվան կաթոլիկ համալսարան, բժշկական ֆակուլտետը՝ Բուդապեշտի բժշկական համալսարան։ Ծանոթագրություններ Արտաքին հղումներ Համալսարանի պաշտոնական կայքը (հունգարերեն) (անգլ.) (գերմ.)